Emily Blunt

Emily Olivia Laura Blunt (sündinud 23. veebruaril 1983 Londonis) on Kuldgloobusega pärjatud Suurbritannia filminäitleja. 

Blunti esimene ekraaniroll oli Catherine Howardi kehastamine 2003. aastal ilmunud kaheosalises telefilmis "Henry VIII". Blunti läbimurderollid olid 2006. aasta filmides "Saatan kannab Pradat" ja "Gideon's Daughter", viimase eest sai ta Kuldgloobuse parima naiskõrvalosatäitja kategoorias.  

Ta jätkas peaosadega filmides "Noor Victoria" (2009), "Lõhepüük Jeemenis" (2011), "Saatuse büroo" (2011), "Ajasõlm" (2012), "Homse piiril" (2014) ja "Sügavasse laande" (2014).

Blunt on pälvinud kriitikute tunnustust oma ülesastumise eest idealistliku FBI-agendina krimifilmis "Sicario" (2015), alkohoolikuna draamafilmis "Tüdruk rongis" (2016) ja ellujääjast emana oma abikaasa John Krasinski õudusfilmis "Kena vaikne kohake" (2018). Samuti on ta mänginud jätkufilmides "Mary Poppins tuleb tagasi" (2018) ja "Kena vaikne kohake 2" (2021), komöödiafilmis "Džungliseiklus" (2021), BBC minisarjas "The English" (2022) ning kehastanud Katherine Oppenheimerit Christopher Nolani biograafilises filmis "Oppenheimer" (2023).

 Lapsepõlv 
Lapena kannatas ta kogeluse all. Kõige hullem oli tal see seitsme- kuni neljateistaastaselt. Blunt avastas armastuse näitlemise vastu tänu oma põhikooliõpetaja julgustamisele proovida näitlemist ja erinevate häälte etendamist, mis kasvatas ta enesekindlust ja taandas kogelust. Blunt on väitnud, et kogelemine pole tal täiskasvanueas siiski täielikult kadunud ja stressirohketes olukordades lööb see aeg-ajalt välja. 

 Isiklikku 
Blunt oli aastatel 2005–2008 suhtes kanada laulja Michael Bubléga.

2008. aasta novembrist oli Blunt lähisuhtes ameerika näitleja John Krasinskiga, kellega ta 2010. aastal abiellus. Paaril on kaks tütart.

2015. aastal sai Blunt naturalisatsiooni korras Ameerika Ühendriikide kodakondsuse; tal on sestpeale topeltkodakondsus.

 Osaline filmograafia 
 Aasta  Pealkiri  Eestikeelne pealkiri 2003  "Henry VIII"  "Henry VIII" 2004  "My Summer of Love"  "Minu armastuse suvi" 2006  "Irresistible"  "Vastupandamatu" 2006  "The Devil Wears Prada"  "Saatan kannab Pradat" 2007  "Charlie Wilson's War"  "Charlie Wilsoni sõda" 2007  "Dan in Real Life"  "Minu venna tüdruksõber" 2008  "The Great Buck Howard"  "Suur Buck Howard"2009"Young Victoria""Noor Victoria" 2010  "Gulliver's Travels"  "Gulliveri reisid" 2010  "Wild Target"  "Pöörane sihtmärk" 2010  "The Wolfman"  "Huntmees" 2011  "Salmon Fishing in Yemen"  "Lõhepüük Jeemenis" 2011  "The Adjustment Bureau"  "Saatuse büroo" 2012  "Looper"  "Ajasõlm" 2014"Into the Woods""Sügavasse laande"2014"Edge of Tomorrow""Homse piiril"2015"Sicario""Sicario"2016"The Girl on the Train""Tüdruk rongis"2018"A Quiet Place""Kena vaikne kohake"2018"Mary Poppins Returns""Mary Poppins tuleb tagasi"2021"A Quiet Place Part II""Kena vaikne kohake 2"2021"Jungle Cruise""Džungliseiklus"2023"Oppenheimer""Oppenheimer"

Viited

 Välislingid 



Kategooria:Suurbritannia filminäitlejad
Kategooria:Sündinud 1983